Antivestern
Antivestern ili revizionistički vestern je izraz koji se koristi za vestern filmove karakteristične za period u drugoj polovici 1960-ih i prvoj polovici 1970-ih, prije svega snimljene u SAD, a koje je karakterizirao sadržaj koji je predstavljao radikalan odmak od dotadašnjeg prikaza Divljeg Zapada. To se prije svega odnosi na brisanje čvrste granice između dotadašnjih pozitivaca ili negativaca, odnosno inverziju njihovih uloga, prije svega u filmovima gdje su heroji i protagonisti postajali Indijanci ili odmetnici, a predstavnici američke vlasti i civilizacije prikazivani kao antagonisti. Razlozi za to se prvenstveno vide u burnim društvenim promjenama 1960-ih, prije svega kroz jačanje antiestablišmentskog raspoloženja kod mlađe publike, o kojoj su sve više ovisili hollywoodski studiji, ali i kolapsa dotadašnjih cenzorskih standarda. Najpoznatijim revizionističkim vesternima se smatraju Butch Cassidy and Sundance Kid, Divlja horda i Mali veliki čovjek.

Vidi još
Acid western
Špageti vestern  

Filmski žanrovi